google/wiki40b huggingface dataset:
Lørenfallet

Historikk

Tettstedet ble etablert i 1880-årene og var kommunesenter på begynnelsen av 1900-tallet. Sørum kirke er en av de eldste kirkene i Norge.

Navnet

Stedet fikk navnet etter et stort leirras i 1794. Kanten av raset er fremdeles synlig rundt store deler av bygda. Bakken i Lørenfallet består av en god del kvikkleire, som gjør at bakken «beveger» seg. Derfor kan Lørenfallet i prinsippet bli hardt rammet hvis et jordskjelv skulle inntreffe. Hull i bakken og småras kan oppstå, da spesielt om våren.

Idrett

Lørenfallet er tilholdssted for Sørum IL. Idrettslaget har en rekke grupper, som fotball, friidrett, allidrett, ski, sykkel, Stomperudarrangementer mm. Idrettslagets fotballag for herrer fram til 2010 lå i 7. divisjon. André Bergdølmo, som tidligere har spilt for Rosenborg og på Norges landslag, har også spilt for Sørum IL. Fotballgruppa har i dag (per 2016) 3 barnelag, et 7'er-seniorlag og et Old Boys-lag. 
Den 07. oktober 2019 ble Sørum avdelingsvinnere i 7er-fotball.
Gould-beltet

Gould-beltet er en delvis ring av stjerner i Melkeveien, ca. 3 000 lysår i diameter, som heller noe mot det galaktiske planet med ca. 16–20 grader. Ringen inneholder mange O- og B-typestjerner og kan representere en lokal spiralarm som solen tilhører – per tid er solen omtrent 325 lysår fra armens sentrum. Beltet antas å være mellom 30 og 50 millioner år gammelt og av ukjent opprinnelse. Det har fått sitt navn etter Benjamin Gould som identifiserte beltet i 1879.
Vedvev

Vedvev (Xylem) er det ene av de to typer karvev som transporterer vann og næringsstoffer rundt i karplanter. Navnet kommer av det greske ordet xylon, som betyr «ved». Den andre typen rørkar er silvev (floem).
Vedvevet består av døde celler, og har store karåpninger. Det finnes to typer vedvev - vedrør og trakeider. Alle karplanter har trakeider, men vedrør oppstod tidlig i evolusjonshistorien til blomsterplantene. Vedvevet frakter både vann og oppløste mineraler rundt i hele planten, ikke bare i forvedet plantevev. Vedvevet sitter innerst mot margen i stilken eller grenen, og overlever selv om barken fjernes. Silvev, på den annen side, består av levende celler like innenfor barken, og kan ikke frakte rent vann rundt. Silvevet tar seg av transport av næringsstoffer, sevje, ulike typer sukker, og stoffer som dannes under fotosyntesen.
Det er to krefter som bidrar til å føre vannet rundt i vevet: Røttene kan suge til seg vann på grunn av osmose (bortsett fra hos planter som vokser i så salt miljø at osmosen virker omvendt vei – da må plantene ta opp vannet ved aktiv transport, dvs. de må bruke energi på å pumpe vannet aktivt inn i røttene). Osmosen skaper et overtrykk i rotcellene. Og fordampingen av vann fra overflaten av stilk og blader fører til et tilsvarende, svakt undertrykk i celleveggene som trekker vann opp fra rot og stammer.
Vedvevet er evolusjonært sett gammelt. Fossile planter med vedvev er kjent fra silur omkring 400 millioner år siden.
Perler for Svin

Perler for Svin (engelsk: Pearls Before Swine) er en amerikansk humoristisk tegneserie tegnet og skrevet av Stephan Pastis.  I Norge går serien fast i blant annet Aftenposten og Kollektivet.
Den ble først publisert i de to amerikanske avisene Orlando Sentinel og The Washington Post i desember 2001. I 2007 gikk serien i over 400 aviser over hele verden. Serien vant Reuben Awards i kategorien beste avisstripe både i 2003 og 2006.
Rugsvekusen

Rugsvekusen er et musikkalbum av Arnsteins utgitt i 1995.
Krasivaja Metsja

Krasivaja Metsja (russisk: Краси́вая Ме́ча) er ei elv i Tula og Lipetsk oblast i Russland. Den er ei høyre sideelv til elva Don. Elva er 244 kilometer lang og har et nedbørfelt på 6 000 km². Elva er frosset over fra slutten av november til først i april. Ved elva ligger byen Jefremov.
UCI WorldTour 2019

UCI WorldTour 2019 var den niende utgaven av UCI WorldTour. Den inneholder endags- og etapperitt i Europa, Asia, Australia og Nord-Amerika.
Derobrachus

Utseende

Store (45–90 millimeter), avlange, litt flate, mørkfargede trebukker. Denne slekten utmerker seg ved en relativt smal, parallellsidig kroppsform. Antennene er kortere enn kroppen, de tre innerste leddene er tykke og kraftige, resten tynnere. Pronotum har spisse pigger langs ytterkanten.

Levevis

Larvene lever på røtter av ulike trær og kan gjøre noe skade. Utviklingen tar gjerne tre år. De voksne billene tar ikke næring til seg.

Utbredelse

Slekten er utbredt i Amerika, fra det sørlige USA i nord til Ecuador i sør.
Soleggen

Soleggen er en fjellstue nær Lom i Oppland, i nordenden av Jotunheimen. Den ligger ved tregrensen, 957 moh., omgitt av fjellbjerkeskog, fjell og bekker.
Stedet eies av Rudolf Steinerskolen i Oslo, og benyttes primært som leirskole for elever fra de fleste Steinerskolene i Norge, samt for elever fra Steinerskoler i flere andre land, som Sverige, Danmark og Latvia.
Volodymyr Hustov

Tour de France

2002: 40.-plass sammenlagt

2003: Brøt etter 7. etappe

2005: 104.-plass sammenlagt

2008: 43.-plass sammenlagt

Giro d'Italia

2004: 103.-plass sammenlagt

2005: 97.-plass sammenlagt

2006: 62.-plass sammenlagt

2007: 69.-plass sammenlagt

2009: 54.-plass sammenlagt

Vuelta a Espana

2003: 64.-plass sammenlagt

2004: 97.-plass sammenlagt

2006: 54.-plass sammenlagt

2007: 35.-plass sammenlagt

2008: 44.-plass sammenlagt
Cyclopaedia

Cyclopaedia var et engelsk oppslagsverk. Det ble utgitt i to bind i 1728, og med to supplimentbind i 1753, utgitt av Ephraim Chambers. Oppslagsverket er blitt utgitt flere ganger på 1700-tallet, og i moderne tid finnes den i digitale utgaver. Verket fungerte som hovedinspirasjon for den franske Encyclopédie til Diderot og d'Alembert.
Your Name.

Handling

Mitsuha, en videregående skolejente som bor i bygden Itomori i Japans fjellbelagte Hida-område, er lei av landlivet og ønsker at hun var en kjekk Tokyo-gutt. Sammen med bestemoren og lillesøsteren sin lager hun kuchikamizake og forlater den som en ofring i familiegraven på en fjelltopp utenfor bygden.
Mitsuha begynner å bytte kropp med Taki, en gutt som går på videregående skole i Tokyo. Minnene deres etter hvert bytte forsvinner raskt, liknende drømmer. De skjønner at opplevelsene deres er ekte da vennene og familiene deres forteller dem at de nylig har oppført seg merkelig. I begynnelsen kommuniserer de ved å etterlate notater i Mitsuhas notatbok og på Takis telefon, og griper inn i hverandres liv. Mitsuha hjelper Taki med å utvikle et forhold til kollegaen hans, Miki, mens Taki hjelper Mitsuha med å bli populær på skolen. Mitsuha forteller Taki om en komet som er forventet å passere Jorden om noen få dagers tid, på samme dag som det skal arrangeres festival i bygda hennes.
Stuping under de britiske imperie- og samveldeleker 1962

Stuping under de britiske imperie- og samveldeleker 1962. Stuping var en av flere sporter under de britiske imperie- og samveldeleker (British Empire and Commonwealth Games) som ble arrangert i Perth i Australia i perioden 22. november til 1. desember. Det var de sjuende lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1962-1966) het (British Empire and Commonwealth Games). I lekene 1962 ble det konkurrert i fire øvelser, 3 meter sviktstup og 10 meter tårnstup for både kvinner og menn. England ble beste nasjon med to gullmedaljer foran Australia som også vant to gull.
Pseudohoplia

Utseende

Små, men langbeinte, oldenborrer. Kroppens grunnfarge er mørk, men den er nokså tett kledt med skjell, som gjerne er grønnaktige på farge. Pronotum er tydelig smalere enn dekkvingene. Føttene har påfallende lange klør.

Levevis

Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

Utbredelse

Slekten er utbredt i Øst-Asia (Kina og Taiwan).
Ristretto

En ristretto, også kalt en corto, er en «kort» espresso, tilberedt med samme mengde malt kaffe som en espresso, men med finere malingsgrad og mindre vann (ca. 15–20 ml).
Opprinnelig var ristrettoen «kort» i forhold til vanlig espresso i betydningen at man presset vannet raskere gjennom kaffen. Dette var mulig fordi man tidligere brukte manuelle espressomaskiner (se bilde til høyre), der man presset for hånd. Man brukte da samme mengde vann som en vanlig espresso, men siden tiden vannet var i kontakt med kaffen var kortere, ble mengden koffein som ble trukket ut relativt sett mindre enn kaffeoljen (som gir kaffen smak), i forhold til vanlig espresso. Dette ga en kaffe med rikere smak og mindre bitterhet. I dag brukes de manuelle espressomaskinene lite, og de automatiske har overtatt. Dette gir ikke samme mulighet til å regulere hastigheten, derfor bruker man i dag mindre vann i stedet, for å lage ristretto. En dobbel espresso er i dag typisk 60 ml, mens en dobbel ristretto er typisk 45 ml.
En metode som brukes i dag for å lage ristretto er å male kaffen finere enn vanlig espresso, men presse vannet gjennom på like lang tid. Siden det er mindre plass mellom kaffekornene renner mindre kaffe gjennom, og man får en kortere espresso. Den kan imidlertid gi noe kaffegrut i kaffen, dersom kaffekornene blir med gjennom filteret. Dette kan være et problem med billige espressomaskiner, der hullene i filteret ikke er nøyaktig like store.
En annen metode som brukes er å avslutte pressingen tidligere, slik at mindre vann passerer gjennom den malte kaffen. Dette gir en litt annerledes smak enn metoden med finmalt kaffe og samme pressetid som vanlig espresso, og foretrekkes ofte av baristaer, fordi det ikke krever at han justerer finhetsgraden på kaffemalingen.
En tredje metode er et slags kompromiss mellom de to foregående metodene. Man pakker kaffen hardere sammen i kaffefilteret, med samme malingsgrad som vanlig espresso, og bruker samme pressetid som vanlig espresso. Da slipper man å justere malingsgraden på kaffen, samt at man unngår de negative sidene knyttet til metode med å male kaffen ekstra fin.
Siden mengden vann er forskjellig på «korte» og «lange» espressoer, i forhold til vanlige espressoer, blir sammensetningen ulik, fordi de ulike komponentene av kaffen oppløses i ulik hastighet. Dette betyr at en ristretto ikke bare er «dobbelt så sterk» som en vanlig espresso, på samme måte som en lungo ikke bare er «halvparten så sterk».
Sternorsidis

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt i Sørøst-Asia (Borneo).
Niels Bredal

Niels Bredal (1500-tallet, død etter 1578) var en dansk forfatter, salmedikter, rektor og munk. Han er mest kjent for å ha skrevet boken Børne Spiegel som kom ut i 1568 og regnes som Danmarks første barnebok. Boken er en samling av formaninger for god oppførsel, skrevet på rim. I 1542 ble han rektor på latinskolen i Vejle hvor han tidligere hadde vært munk i et kloster.
Bredal er representert med  salmen "I Jesu navn går vi til bords" i Norsk Salmebok og og Norsk salmebok 2013 .
Bomansius

Utbredelse

Arten er utbredt i Vanuatu.
Afrodiastictus

Utseende

Bittesmå (1,6 - 2,2 millimeter), avlange, mørkt rødbrune til svarte gjødselbiller. Hodet er bredt og skovlformet, litt innbuktet i midten foran. Pronotum er grovt punktert, punktene danner til dels tverrfurer. De jevnbrede dekkvingene har kraftige punktstriper.

Levevis

Biologien til disse artene er ukjent.

Utbredelse

Slekten forekommer i Sentral-Afrika og Sør-Amerika.
Sveitarfélagið Ölfus

Sveitarfélagið Ölfus er en kommune (sveitarfélag) i regionen Suðurland på Island, med 1794 innbyggere ved utgangen av 2005.
Wapedia

Wapedia er en WAP-side skapt av Florian Amrhein og drevet av Taptu, som bringer innholdet på Wikipedia til mobile enheter som mobiltelefoner og PDAer. Siden tilbyr nyeste versjon av artiklene til enhver tid, ved bruk av en kombinasjon av proxy-lignende oppførsel og en lokal artikkeldatabase. Denne kombinasjonen gir høy hastighet og oppdaterte artikler, samtidig som Wikipedias servere opplever lav belastning grunnet lite trafikk. Wapedia ble startet i august 2004.
Kohinor

Kohinor er en ås i Skedsmo kommune, Akershus. Med sine 347,1 moh. er den det høyeste punktet i kommunen.
Rønstadhelleren

Rønstadhelleren er en heller på Lepsøya i Møre og Romsdal fylke. Den er 14 meter høy, 20 meter bred og strekker seg 77 meter innover i fjellet. Den er blant de største hellerne man kjenner til. Den er lokalisert ved Hellershammaren i Rået 56 moh. Den er navngitt etter den nærmeste gården, Rønstad. Inngangen er trekant-formet og synes å være oppmurt av stein en gang i tiden. 
Rønstadhelleren har vært brukt som sommerfjøs for husdyr. 
Biskop Jacob Neumann besøkte helleren under en bispevisitas. Den ble i 1870-årene undersøkt av geologen Hans Reusch.
Arkeologiske utgravninger har avdekket et kulturlag av skjell og dyrebein med neverstykke iblandet. Det er også avdekket et ildsted. I nærheten av dette ble det funnet en forseggjort beinkam av konservator Anders Lorange i 1878 som er datert til tiden 200 e. Kr. Denne kammen er i dag oppbevart i Bergen Museum Han bemerket at oppholdet i helleren har vært kortvarig.
Dred Scott

Avslutning

Da saken var avsluttet ble Scott ført tilbake til sin opprinnelige slaveeierfamilie, Blow. Familien gav ham friheten, men han døde et halvt år senere i 1858. 
Dred Scott ble begravet på Calvary Cemetery i St. Louis.
Mefjordbåen fyr

Mefjordbåen fyr ligger på en båe, et undervannsskjær, midt i Oslofjorden, innenfor farvann som hører til Tønsberg kommune, utenfor Slagentangen. Båen ligger på 7 meters dybde.
Tønne Huitfeldt (1625–1677)

Familie

Tønne Huitfeldt var sønn av Jacob Huitfeldt (1584-1632) til Tronstad og Elsebe Gabrielsdatter Akeleye (død 1648).
Tønne Huitfeldt var gift 1. gang med Helle Margrethe Nold (død 1671), og 2. gang i 1673 med Sophie Amalie Rosenkrantz, datter av major Børge Holgersen Rosenkrantz og Maren Jensdatter Bjelke som var søster til Ove Bjelke, Henrik Bjelke og Jørgen Bjelke.
Fra Tønne Huitfeldt nedstammer alle de nålevende medlemmer av slekten Huitfeldt i Norge. I sitt første ekteskap var han far til bl.a. sjøhelten Iver Huitfeldt (1665-1710).
St. Kasimir kirke i Warszawa

St. Kasimir kirke (polsk Kościół św. Kazimierza) er en kirke ved Nybytorget i Nybyen i Warszawa.

Historie

Kirken var opprinnelig residensen til Adam Kotowski, stolniken av Wyszogród. I 1688 ble residensen kjøpt av dronning Maria Kazimiera Sobieska, og omformet til en kirke og et kloster for de benediktinske søstrene hun hadde brakt til Polen. Både kirken og klosteret ble tegnet av den nederlandske arkitekten Tylman van Gameren i palladiansk stil. I 1692 ble kirken dekket til med en kuppel og tatt i bruk av de troende. Alteret ble utformet etter de noe forandrede tegningene til Tylman, og innviet i 1715.
I 1740 ble et barokkloster bygd ved kirken, finansiert av Radziwiłł-familien og tegnet av den italienske arkitekten Antonio Solari. 
I 1794 begynte nedgangstidene for kirken etter Polens delinger. Klosteret mistet mesteparten av sine eiendeler, og taktildekningen til kirken ble rekvirert. Kirken ble betydelig skadd etter et lynnedslag i 1855. Oppusningen begynte i 1873. I årene 1882–1884 ble kirken dekt med stukkatur og kuppelen ble renovert under ledelse av Władysław Kosmowski. 
Under andre verdenskrig ble kirken i likhet med den nærliggende St. Jacek kirke brukt som sykehus og bombet av de tyske styrkene. Den 31. august 1944 ble fire prester, 36 nonner og over ett tusen sivile som skjulte seg i kirkekryptene drept av tyskerne. Både kirken og klosteret ble jevnet med jorden. Etter krigen ble kun kirken gjenoppbygd, i årene 1947–1953.
Den mekaniske appelsin

Den mekaniske appelsin (originaltitel: A Clockwork Orange) er en dystopisk science fiction-bok av Anthony Burgess fra 1962, i norsk oversetting 1993.

Handling

Romanens handling foregår i framtidas (1995) England, kulturen er mørk og influert av russisk kultur, jeg-personen Alex, en femtenåring med en sosiopatisk hang til overdrevet og umotivert vold, seksualforbrytelser, melk «med nogo attåt» – og klassisk musikk, forteller sin historie på en ofte forskjønnende og innsmigrende måte.
Etter en serie voldsepisoder og et mord blir Alex dømt til 14 års fengsel, men settes fri etter to år fordi han har gjennomgått en ny eksperimentell hjernevask-behandling – Ludovico-teknikken – som i løpet av to uker får ham til å bli uvel bare ved tanken på vold eller sex. I slutten av boka er Alex redusert til en harmløs person helt ute av stand til å gjøre onde gjerninger, men dermed også redusert som menneske.
Appelsinen (orange) i tittelen henspiller på cockneyfrasen as queer as a clockwork orange og på det malayiske ordet for menneske, orang.
Regissøren Stanley Kubrick filmatiserte boka i A Clockwork Orange i 1971.

Moralske spørsmål

Burgess stiller spørsmålet om det er verre å sosialisere/betinge et menneske slik at det blir grunnleggende godt enn det er å gi det frihet til å velge mellom godt og ondt. Burgess står på frihetens side. Slik blir A Clockwork Orange en fortsettelse av debatten mellom Augustin av Hippo og Pelagius, om mennesket er ondt fra fødselen av (arvesynd) og må forbedre seg, eller om det er fritt til å velge mellom godt og ondt. Innen pelagianismen rangeres friheten til å velge godt eller ondt høyere enn Guds nåde.
Bjarne Kolbeinsson

Bakgrunn

Bjarne tilhørte makteeliten på Orknøyene.  Hans foreldre var den norsk-orknøyske høvdingen Kolbein Ruga og Herborg, datterdatters datter til orknøyjarlen Pål Torfinnsson.

Biskop, skald, forfatter

Bjarne var mer enn utelukkende biskop. Også hans samtid forsto ham som skald. Orknøyingenes saga i kapittel 84 tiltaler ham som skald. Han diktet Jómsvikingadrápa om slaget i Hjørungavåg, hvor store deler er bevart, og hans dikt er en av de fremste kildene til dette slaget og jomsvikingene. I spørsmålet når dette diktet ble skrevet heller forskeren John Megaard, grunnet den uhøytidelige og erotiske tonen i diktet, at det må ha blitt gjort av en ung mann. Kanskje så tidlig som rundt 1188. Det er den samme tid som da han ble biskop. 
Det er mulig at han også var forfatter av ordspråkdiktet Málsháttakvæði. Begge er bevart i en håndskrift av Snorre Sturlasons Edda (GkS 2367 4to) uten at han nevnes ved navn som forfatter, men han nevnes som kilde i en del andre håndskrifter. Det finnes derimot ingen kilder som bekrefter at han er forfatter av Málsháttakvæði. Det bygger utelukkende på antagelse ved moderne forskere.
Jómsvíkingadrápa er et dikt om heltedåder av legendariske helter fra et slag da nordmenn slo tilbake et angrep fra dansker, inkludert de farlige jomsvikingene. Det er tidvis bruk av mytologiske navn og vendinger. Málsháttakvæði er et blandet og ujevnt dikt. Det består hovedsakelig av ordtak, mange som har paralleller utenfor den norrøne verden, og har dessuten en rekke hentydninger til legendariske helter og en rekke myter. Av de mytologiske mytene nevnes gull som Frøyas tårer, skaldeskap som Odins mjød og lignende.
I 1192 fikk Bjarne satt i gang helgenerklæringen av Ragnvald Kale Kollson, skald og jarl. Som en del av helliggjøringen av Ragnvald medvirket Bjarne til det andre byggetrinnet av St. Magnuskatedralen i Kirkwall på Orknøyene. Den ble først oppført av Ragnvald Kale Orknøyjarl til ære for hans onkel Magnus Orknøyjarl. Byggearbeidet startet i 1137. Katedralen har store likhetstrekk med Nidarosdomen. Bjarne fremmet en ambisiøs overgangsstil mellom romansk og gotikk for katedralen hvor koret ble utvidet til dobbel størrelse, krysset bygget om og reisningen av et massivt tårn. Da han døde i 1223 var transeptkapellene og arkadene i krysset fullført.
Som deltager i det politiske spillet mellom Orknøyene, Shetlandsøyene og Norge fulgte Bjarne Kolbeinsson med på sjøreisen til jarl Harald Maddadsson til Norge for å forhandle med kong Sverre Sigurdsson i tiden 1194–1195 i henhold til både Orknøyingenes saga og Sverres saga. I henhold til Saga om birkebeinere og baglere (Bǫglunga sǫgur) hadde han også vært i Bergen i 1208 for å forhandle fram en fredsavtale for orknøyjarlene Jon og David, og i 1210 fulgte han disse to på nytt på sjøreisen til Norge for ytterligere forhandlinger om forlik. I tillegg deltok han i riksmøte i Bergen i både 1218 og 1223. Fra sistnevnte møte kom han aldri tilbake, men døde i Bergen. Fra tiden før han ble biskop finnes det ingen informasjon.
Elisabeth Dingstad

Biografi

Dingstad vokste opp på Kolbotn i en norsk-tysk familie. Hun er datter av pianist og repetitør ved Den norske opera, Tore Dingstad, og fløytisten Martina Dingstad. 
Elisabeth Dingstad begynte å spille fiolin som femåring. Hun fikk musikkundervisning ved Barratt Due musikkinstitutt i Oslo frem til hun 17 år gammel begynte på musikkstudier i Berlin med Christoph Poppen som lærer. Da Poppen etter ett år gikk over til å undervise i München, fulgte Dingstad etter. Hun studerte i München fram til januar 2007. I 2006 ble Dingstad tatt opp som elev ved Karajan-akademiet i Berlin, som den andre nordmannen noensinne. Elevplassen ga anledning til å hospitere som orkestermusiker i Berlinfilharmonien. Dingstad studerte ved akademiet fra januar 2007 til juni 2009. Lærerne hennes i denne perioden var to av orkesterets konsertmestere; Rainer Sonne og Guy Braunstein. Hun fikk også anledning til å spille mer enn 200 konserter med Berlinfilharmonien i løpet av denne perioden. Dingstad har også spilt på mesterklasser med Camilla Wicks, Detlef Hahn, Almita Vamos, Midori og Ana Chumachenco.
Som orkestermusiker har Dingstad vært medlem av Risør Festival Strings fra hun var 16 år gammel, og av Det Norske Kammerorkester like lenge. I år 2000 begynte hun å vikariere som fiolinist i Oslo Filharmoniske Orkester. Sin profesjonelle karrière som orkestermusiker startet hun i 2010 som 2. konsertmester ved Stockholm Filharmoniske Orkester (Kungliga Filharmoniska Orkestern), hvor hun ble fram til 2011. Hun var deretter konsertmester i Danmarks Nasjonalorkester i København i 2012. I 2013 ble hun ansatt som fiolinist i Gewandhausorchester Leipzig. 
Som solist har Dingstad spilt med de fleste profesjonelle orkestrene i Norge, og med flere orkestre i utlandet. Da hun var 14 år gammel debuterte hun som solist med Kringkastningsorkesteret i  «Poème» av Chausson. Som kammermusiker har hun spilt med artister som Leif Ove Andsnes, Mitsuko Uchida og Andras Schiff.
Académie Suisse

Académie Suisse var en kunstskole for aktstudier, grunnlagt i 1815 av Charles Suisse (son selv tidligere hadde vært aktmodell). Den holdt til i en bygning på hjørnet mellom Quai des Orfévres og Boulevard du Palais 1. arrondissement i Paris, ikke langt fra Pont Saint-Michel. Fra Delacroix til Cézanne var en rekke store franske konstnere i perioder innom stedet for å møte kolleger og studere sitt fag etter de modeller som var engasjert der.
På vulkaner

På vulkaner er et musikkalbum med Sebastian, utgitt i 1987.
Follo prosti

Follo prosti var et tjenestedistrikt i Borg bispedømme i Den norske kirke som omfattet menighetene i distriktet Follo i det sydlige Akershus.

Historikk

Ved kgl. res. 25.06.1971 med virkning fra 01.01.1973 ble det foretatt endinger i prostiinndelingen i Borg bispedømme. Øvre Borgesyssel prosti ble avviklet og det ble opprettet et nytt Follo prosti, og Hobøl, Skiptvet og Spydeberg ble lagt under Vestre Borgesyssel prosti, mens Follo prosti fikk Enebakk prestegjeld fra Nedre Romerike prosti. Prostiet ble i 1973 delt i Søndre Follo prosti (Frogn, Nesodden, Vestby og Ås) og Nordre Follo prosti (Enebakk, Oppegård og Ski).
United States Coast Guard Cutter

United States Coast Guard Cutter (USCGC; norsk: kystvaktkutter) er et fartøy i tjeneste hos United States Coast Guard. En kutter er 19,8 m (65 fot) eller lengre og har et fast mannskap som kan bo ombord. Fartøyene har navn som begynner med USCGC.

Historie

Opprinnelig er en kutter et mindre seilskip med én mast. Hovedseilene er gaffelseil og toppseil. Kutteren har dessuten tre forseil: Fokk, klyver og jager. Kutter ble brukt som navn på alle fartøy tilhørende HM Customs and Excise i Storbritannia. Da Finansdepartementet i USA opprettet Revenue Marine fulgte de samme linje og siden har alle fartøy med fast mannskap, uansett type, blitt kalt kuttere.